CELEX: 62012FN0054
Language: el
Date: 2012-05-15 00:00:00
Title: Υπόθεση F-54/12: Προσφυγή-αγωγή της 15ης Μαΐου 2012 — ΖΖ κατά Επιτροπής

30.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 194/28
            
         Προσφυγή-αγωγή της 15ης Μαΐου 2012 — ΖΖ κατά Επιτροπής
   (Υπόθεση F-54/12)
   2012/C 194/47
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: ΖΖ (εκπρόσωποι: M. Condinanzi, D. Bono και C. A. Chiorino, δικηγόροι)
   
      Καθής-εναγόμενη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση της αποφάσεως της επιτροπής του διαγωνισμού EPSO/AST/117/11 με την οποία η προσφεύγουσα-ενάγουσα αποκλείστηκε από τη δεύτερη φάση του εν λόγω διαγωνισμού για τον λόγο ότι δεν επειδή δεν πληρούσε τις προϋποθέσεις που προέβλεπε η προκήρυξη του διαγωνισμού.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της επιτροπής του διαγωνισμού EPSO με την οποία αποκλείσθηκε ο προσφεύγων-ενάγων από τη δεύτερη φάση του γενικού διαγωνισμού EPSO/AST/1 17/11 — Assistants in the secretarial field (AST 1), λόγω του ότι υποτίθεται ότι δεν πληρούσε τις προϋποθέσεις που προβλέπονταν στο τμήμα III της προκηρύξεως του γενικού διαγωνισμού EPSO/AST/117/11 και, ειδικότερα, επειδή δεν είχε πτυχίο ανώτερης εκπαίδευσης σχετικού με την άσκηση καθηκόντων γραμματείας, ή εναλλακτικώς, απολυτήριο δευτεροβάθμιας εκπαίδευσης που να επιτρέπει την είσοδο στην ανώτερη εκπαίδευση και ελάχιστη τριετή επαγγελματική εμπειρία σχετική με την άσκηση καθηκόντων γραμματείας, η φύση των καθηκόντων της οποίας να σχετίζεται ευθέως με την άσκηση καθηκόντων γραμματείας όπως τα περιγραφόμενα στην προκήρυξη του διαγωνισμού.
            
         
               —
            
            
               να ακυρώσει κάθε άλλη μεταγενέστερη πράξη και, ανά περίπτωση, κάθε άλλο μέτρο που η επιτροπή του διαγωνισμού θα λάβει όσον αφορά τον αποκλεισμό του προσφεύγοντος-ενάγοντος από τον επίμαχο διαγωνισμό,
            
         
               —
            
            
               επικουρικώς, στον βαθμό που δεν είναι δυνατό για τον προσφεύγοντα-ενάγοντα να συμμετάσχει στην εν λόγω δεύτερη φάση του διαγωνισμού, να υποχρεώσει την καθής-εναγόμενη να καταβάλει στον προσφεύγοντα-ενάγοντα ποσό υπολογιζόμενο προσωρινώς και ex aequo et bono σε 10 000 ευρώ ως αποζημίωση για την αποκατάσταση της υλικής ζημίας και για την ικανοποίηση της ηθικής βλάβης, καθώς για ζημία που υπέστη στην επαγγελματική του σταδιοδρομία, προσαυξημένο με τόκους υπερημερίας υπολογιζόμενων βάσει του νομίμου ετησίου επιτοκίου την ημερομηνία ασκήσεως της προσφυγής-αγωγής.
            
         
               —
            
            
               να καταδικάσει την Επιτροπή στα δικαστικά έξοδα.